Azaroaren 6a

Navarra Suma talde parlamentarioari atxikitako foru parlamentari Ángel Ansa Echegaray jaunak idatziz erantzuteko galdera bat egin du (10-19/PES-00243), garraio txartel bakarra ezartzeko 2019ko urritik aurrera egin diren urratsei buruz; halaber, jakin nahi du noizko aurreikusten duen Nafarroako Gobernuak txartela ezartzea. Galderari erantzunez, Nafarroako Gobernuko Lurralde Kohesiorako kontseilariak jakinarazten du Garraio Zuzendaritza Nagusiko Plangintzaren eta Araubide Juridikoaren Zerbitzua txartela ezartzeko zenbait aukera aztertzen ari dela, honako hauek kontuan hartuta:

* Txartela ezartzeko eta mantentzeko kostua
* Bilakaera teknologikoak ahalbidetzen dituen ordainketa-bide desberdinak, berrienak eta merkeagoak
* Iruñerriko Mankomunitateko txartelarekin integratzeko aukera.

Kontu horiei dagokienez egin daitezkeen aurrerapausoak oinarri hartuta, Foru Administrazioaren eskumeneko garraio publikoko zerbitzuetan ordainbide bakarra ezartzeko jarraitu beharko den ibilbide-orria zehaztuko da.

Hala ere, adierazi behar da COVID-19ak eragindako pandemia oztopo bihurtu dela Garraio Zuzendaritza Nagusiko Plangintzaren eta Araubide Juridikoaren Zerbitzuarentzat, espero zituen aurrerapauso guztiak egiterakoan.

Hori guztia jakinarazten dut Nafarroako Parlamentuko Erregelamenduaren 194. artikuluan ezarritakoa betez.

Iruñean, 2020ko azaroaren 5ean

Lurralde Kohesiorako kontseilaria: Bernardo Ciriza Pérez